
ων Κεφαλαίων «ΔΕΛΦΟΙ Α/Κ ΜΕΤΟΧΙΚΟ ΕΣΩΤΕΡΙ¬ 

γού Ανάπτυξης και Υπουργού Γεωργίας «Έγκριση 

Διόρθωση σφάλματος στην 4248/1999 απόφαση Γ ενι¬ 
κού Γραμματέα Περιφέρειας Δυτικής Ελλάδας. ... 9 

Διόρθωση σφάλματος στη 15.916/20.4.1999 απόφαση 
του Γενικού Γραμματέα Περιφέρειας Κεντρικής 

ΑΠΟΦΑΣΕΙ Σ 

Αριθ. 40011 (1) 

Πιστοποιητικά Σπουδών και Βεβαιώσεωντων Επαγγελμα¬ 
τικά καταρτιζομένων στα Κέντρα Επαγγελματικής Κα¬ 
τάρτισης του Ο.Α.Ε.Δ. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και 
διοικήσεως του Οργανισμού Απασχολήσεως Εργατικού 
Δυναμικού» (Φ.Ε.Κ. 112/Α714.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (Φ.Ε.Κ.163/Α716.6.89) και του Ν.Δ. 
372/95 «Μεταφορά της Γ ενικής Γ ραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (Φ.Ε.Κ. 
201/Α714.9.95). 

γ) Τις διατάξεις του άρθρου 12του Ν. 709/77 «Περί κα- 
θιερώσεως κινήτρων επαγγελματικής κατάρτισης εργατι¬ 
κού δυναμικού και ρυθμίσεως συναφών θεμάτων» (Φ.Ε.Κ. 
282/Α727.9.77). 

δ) Τις διατάξεις του άρθρου 26 παρ. 3 εδ 6 του Ν. 
2434/96 «Μέτρα πολιτικής για την απασχόληση και την 
επαγγελματική εκπαίδευση και κατάρτιση και άλλες δια¬ 
τάξεις» (ΦΕΚ 188/Α720.8.1996). 

ε) Τις διατάξεις του άρθρου 20 του Ν. 2639/94 «Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις» (ΦΕΚ 205/Α72.9.98). 

στ) Την απόφαση του Υπουργού Εργασίας και Κοιν. 
Ασφαλίσεων 112437/27.7.99 «Σύστημα διαχείρισης, πα¬ 
ρακολούθησης, αξιολόγησης και ελέγχου προγραμμά¬ 
των Συνεχιζόμενης Επαγγελματικής Κατάρτισης του ΟΑ- 
ΕΔ και διαδικασία υλοποίησης, όροι και προϋποθέσεις 
ανάθεσης και συνεργασίας εκπαιδευτικών προγραμμά¬ 
των Σ ΕΚ με το Ν. 2639/98». 

ζ) Την απόφαση του Υπουργού Εργασίας 40029/14.2.96 
«Πιστοποιητικά σπουδών επαγγελματικής κατάρτισης και 
επιμόρφωσης των εκπαιδευτικών Μονάδωντου Ο.Α.Ε.Δ.» 
(Φ.Ε.Κ. 100/Β721.2.96). 

η) Την απόφαση του Υπουργού Εργασίας 100919/90 

«Μεταβίβαση αρμοδιοτήτων του Υπουργού Εργασίας 
στον Γενικό Γραμματέα, Ειδικό Γραμματέα, Προϊσταμέ¬ 
νους Δ/νσεων, Υπηρεσιών & Τμημάτων». 

θ) Την πρόταση του Δ.Σ. του Ο.Α.Ε.Δ. (απόφαση 2781/ 
47/23.11.99, έγγραφα Β 126205/8.12.99 και Β 101844/ 
21 . 1 . 2000 ). 

ι) Ότι από τις διατάξεις της απόφασης αυτής δεν προ- 
καλείται πρόσθετη δαπάνη σε βάρος του ΟΑΕΔ πέραν 
της ήδη προβλεπόμενης δαπάνης (Κ.Α 899), αποφασί¬ 
ζουμε: 

Καθορίζουμε τον τύπο και το περιεχόμενο των νέων Πι¬ 
στοποιητικών Σπουδών και της Βεβαίωσης των επαγγελ¬ 
ματικά καταρτιζομένων στα Κ.Ε.Κτου Ο.Α.Ε.Δ ως εξής: 
Α'ΤΥΠΟΣ 

Το σχέδιο του Πιστοποιητικού Σπουδών θα έχει διαστά¬ 
σεις 21 οπι επί 27 σπι, ένα πλαίσιο πλάτους 1 οπι σ’ από¬ 
σταση 1 οπι από τις άκρες του φύλλου, θα είναι από μπρι- 
στόλ 200 γρμ.και θα είναι χρώματος μπεζ. 

Β'ΠΕΡΙΕΧΟΜΕΝΟ 
ΕΘΝΟΣΗΜΟ 
ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΟΡΓΑΝΙΣΜΟΣ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 
ΚΕΝΤΡΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ (ΚΕΚ). 

ΠΙΣΤΟΠΟΙΗΤΙΚΟ 

ΕΝΑΛΛΑΣΣΟΜΕΝΗΣ ΚΑΤΑΡΤΙΣΗΣ 
Αριθμ. 

.του. 

που γεννήθηκε στ.το έτος 19. 

εκπαιδεύτηκε στην ειδικότητα. 

.συνολικής διάρκειας προγράμματος 

. (.) ωρών, εκ των οποίων 

.ώρες κατάρτιση στο Κέντρο Επαγγελμα¬ 
τικής Κατάρτισης .Ο.Α.Ε.Δ και 

.ώρες πρακτική άσκηση στην επιχείρηση 

.κατα την περίοδο από.μέ¬ 
χρι .στις.πήρε μέρος με επιτυχία 

σπς εξετάσεις καιτ.απονέμεταιτο Πιστοποιητικό αυ¬ 
τό με γενική κατάταξη . 


Ο ΔΙΕΥΘΥΝΤΗΣ ΤΟΥ ΚΕΝΤΡΟΥ 

ΕΘΝΟΣΗΜΟ 
ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΟΡΓΑΝΙΣΜΟΣ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 
ΚΕΝΤΡΟ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ (ΚΕΚ). 

ΒΕΒΑΙΩΣΗ 
ΕΝΑΛΛΑΣΣΟΜΕΝΗΣ ΚΑΤΑΡΤΙΣΗΣ 
Αριθμ. 

.του. 

που γεννήθηκε στ.το έτος 19. 

εκπαιδεύτηκε στην ειδικότητα. 

.συνολικής διάρκειας προγράμματος 


. (.) ωρών, εκ των οποίων 

.ώρες κατάρτιση στο Κέντρο Επαγγελμα¬ 
τικής Κατάρτισης .Ο.Α.Ε.Δ και 

.ώρες πρακτική άσκηση στην επιχείρηση 

.κατά την περίοδο από.μέ¬ 
χρι .πραγματοποίησε.ώρες στο Κ.Ε.Κ. 

.ώρες στην Επιχείρηση και του χορηγείται η 

βεβαίωση αυτή. 

Ο ΔΙΕΥΘΥΝΤΗΣ ΤΟΥ ΚΕΝΤΡΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,21 Ιανουάριου 2000 
Με εντολή Υπουργού 
Η Διευθύντρια 
Μ. ΤΣΑΡΟΥΧΑ 

□ 

ΑΡΙΘ. 1023/2/42-λζ' (2) 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 9 

Υποχρεώσεις κατασκευαστών κλειδιών και επισκευα¬ 
στούν κλειδαριών και συναφή θέματα. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρου 12 παράγραφοι 3, εδάφ. α' 
καιδτου Ν. 1481/1984 (Α'-152) «ΟργανισμόςΥπουργείου 
Δημόσιας Τάξης», όπως τροποποιήθηκε και συμπληρώ¬ 
θηκε με το άρθρο 1 του Ν. 1590/1986 (Α'- 49). 

2. Τις διατάξεις των άρθρων 134 και 135 του Π.Δ. 
141/1991 (Α'- 58) «Αρμοδιότητες οργάνων και υπηρεσια¬ 
κές ενέργειες του προσωπικού του Υπουργείου Δημό¬ 
σιας Τάξης και θέματα οργάνωσης Υπηρεσιών». 

3. Τις διατάξεις του άρθρου 29Ατου Ν. 1558/1985 (Α'- 
137) «Κυβέρνηση και Κυβερνητικά Όργανα», όπως προ¬ 
στέθηκε με το άρθρο 27 του Ν. 2081/1992 (Α'-154). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1. 

Άδεια άσκησης επαγγέλματος κλειδαρά - Προϋποθέ¬ 
σεις. 

1. Τεχνίτες, που κατασκευάζουν κάθε είδους κλειδιά και 
επισκευάζουν ή ανοίγουν κλειδαριές οιουδήποτε τύπου, 
κατόπιν αιτήσεως των κατόχων ή αντιπροσώπων αυτών, 
καθώς και κάθε άλλος επαγγελματίας, εφόσον έχει τοπο¬ 
θετήσει στο κατάστημά του ειδική μηχανική συσκευή και 
κατασκευάζει για πώληση κλειδιά, υποχρεούνται να εφο¬ 
διάζονται με άδεια, η οποία χορηγείται από το Τμήμα 
Ασφαλείας ή το Αστυνομικό Τμήμα, που ασκεί καθήκοντα 
ασφαλείας, της έδρας άσκησης του επαγγέλματος τους. 

2. Η άδεια της προηγούμενης παραγράφου είναι προ¬ 
σωπική και αμεταβίβαστη και χορηγείται μόνο σε φυσικά 
πρόσωπα που έχουν συ μπληρώσειτο 18ο έτος της ηλικίας 
τους, εφόσον πληρούν τις ακόλουθες προϋποθέσεις: 

α. Δεν έχουν καταδικασθεί ή δεν έχουν παραπεμφθεί σε 
δίκη για τα αδικήματα ανυποταξίας, λιποταξίας, προσβο¬ 
λών του πολιτεύματος, προδοσίας της χώρας, προσβο¬ 
λών κατά της πολιτειακής εξουσίας, κατά της ελεύθερης 
άσκησης των πολιτικών δικαιωμάτων, κατά της γενετή- 

σιας ελευθερίας και οικονομικής εκμετάλλευσης της γε¬ 
νετήσιας ζωής, σύστασης και συμμορίας, παραχάραξης, 
κιβδηλίας, πλαστογραφίας, παραβίασης του απόρρητου 
των τηλεφωνημάτων και της προφορικής συνομιλίας, 
κλοπής, ληστείας, υπεξαίρεσης, εκβίασης, απάτης, απι¬ 
στίας, δωροδοκίας - δωροληψίας, καταπίεσης, καθώς και 
για παραβάσεις των νόμων περί ζωοκλοπής, ναρκωτικών, 
λαθρεμπορίας και περί όπλων και εκρηκτικών υλών. 

β. Δεν έχουν αποστερηθεί οποτεδήποτε των πολιτικών 
τους δικαιωμάτων, έστω και αν έχει λήξει ο χρόνος που 
ορίσθηκε για τη στέρησή τους. 

γ. Δεν έχουντεθεί σε δικαστική συμπαράσταση (άρθρο 
1666 Α.Κ.). 

3. Οι απαγορεύσεις του εδαφίου α'της προηγούμενης 
παραγράφου δεν ισχύουν, εάν παρήλθε πενταετία από 
της εκτίσεως ή της παραγραφής της ποινής ή της δι'απο- 
νομής χάριτος άφεσης αυτής, με άρση των νομίμων συ¬ 
νεπειών της. 

4. Η άδεια εκδίδεται σε τέσσερα (4) αντίτυπα, εκ των 
οποίων, το πρωτότυπο, μετά την επικόλληση των ενσημο¬ 
χαρτοσήμων και της φωτογραφίας, επιδίδεται με αποδει¬ 
κτικό στον ενδιαφερόμενο, το δεύτερο τηρείται στο αρ¬ 
χείο της εκδούσας Υπηρεσίας και τα άλλα δύο (2) υπο¬ 
βάλλονται στην προϊστάμενη Δ/νση Ασφάλειας ή 
Αστυνομική Διεύθυνση Νομού και στο Ιο Τμήμα της Διεύ¬ 
θυνσης Δημόσιας Ασφάλειας τουΥπουργείου Δημόσιας 
Τάξης, αντίστοιχα. 

Άρθρο 2. 

Απαιτούμενα δικαιολογητικά. 

1. Η απαιτούμενη κατά τις διατάξεις του προηγούμενου 
άρθρου άδεια χορηγείται στον ενδιαφερόμενο κατόπιν 
αιτήσεώς του που υποβάλλεται στο Τμήμα Ασφαλείας ή 
Αστυνομικό Τμήμα, που ασκεί καθήκοντα ασφαλείας της 
έδρας άσκησης του επαγγέλματος του. Στην αίτηση ανα¬ 
γράφονται τα πλήρη στοιχεία ταυτότητάς του, το είδος 
του ασκούμενου επαγγέλματος και η διεύθυνση λειτουρ¬ 
γίας του καταστήματος. 

2. Με την αίτηση της προηγούμενης παραγράφου συ¬ 
νυποβάλλονται και τα ακόλουθα δικαιολογητικά: 

α. Επικυρωμένο φωτοαντίγραφο δελτίου αστυνομικής 
ταυτότητας. 

β. Τέσσερις (4) πρόσφατες φωτογραφίες, τύπου δια¬ 
βατηρίου. 

γ. Αντίγραφο Ποινικού Μητρώου του οποίου ημερομη¬ 
νία έκδοσης δεν απέχει πέραν του τριμήνου από την ημε¬ 
ρομηνία υποβολήςτου. 

δ. Πιστοποιητικό Εισαγγελίας του τόπου κατοικίας του 
ενδιαφερομένου που έχει εκδοθεί τρεις μήνες το πολύ 
πριν από την ημερομηνία υποβολής του, από το οποίο 
προκύπτει ότι ο ενδιαφερόμενος δεν έχει παραπεμφθεί 
σε δίκη για τα αναφερόμενα στο εδάφιο α'της παρ. 2 του 
άρθρου 1 της παρούσας αδικήματα. 

ε. Υπεύθυνη δήλωση του Ν. 1599/1986 ότι δεν έχει απο¬ 
στερηθεί οποτεδήποτε των πολιτικών του δικαιωμάτων. 

στ. Πιστοποιητικό του Πρωτοδικείου του τόπου κατοι¬ 
κίας του ότι δεν τελεί υπό δικαστική συμπαράσταση, το 
οποίο να έχει εκδοθεί τρεις μήνες το πολύ πριν από την 
ημερομηνία υποβολής του. 

ζ. Βεβαίωση της οικείας Δημόσιας Οικονομικής Υπηρε¬ 


σίας (Δ.Ο.Υ.) περί υποβολής δήλωσης έναρξης ασκήσε- 
ως επαγγέλματος (άρθρο 13 Ν. 4045/1960 σε συνδυασμό 
με άρθρο 29 Ν. 1642/1986). 

η. Έγγραφο από το οποίο αποδεικνύεται η νόμιμη χρή¬ 
ση του χώρου, στο οποίο θα λειτουργήσει το κατάστημα 
(τίτλος ιδιοκτησίας ή μισθωτήριο συμβόλαιο νόμιμα θεω¬ 
ρημένο) και το οποίο θα πρέπει να ευρίσκεται σε ασφαλή 
και στεγασμένο χώρο. 

3. Σε περίπτωση που ο ανωτέρω ενδιαφερόμενος απα¬ 
σχολεί ή προτίθεται να απασχολήσει στο κατάστημά του 
υπαλλήλους ή βοηθούς του, υποχρεούται να υποβάλει 
παράλληλα και τα προβλεπόμενα από τα εδάφια α', γ' και 
δ'της προηγούμενης παραγράφου δικαιολογητικά που 
θα αφορούν τα εν λόγω πρόσωπα. 

4. Για την ανανέωση της κατεχόμενης αδείας υποβάλ¬ 
λονται από τον ενδιαφερόμενο στην αστυνομική αρχή 
που χορήγησε αυτή, εντός του πρώτου δεκαημέρου του 
μηνάς Δεκεμβρίου, τα ακόλουθα δικαιολογητικά: 

α. Αίτηση, στην οποία αναφέρονται στα στοιχεία της 
παρ. 1 του παρόντος. 

β. Τα προβλεπόμενα από τα εδάφ. γ', δ', ε' και στ' της 
παρ. 2 του παρόντος δικαιολογητικά. Κατά τα λοιπά 
εφαρμόζονταιτα οριζόμενα στην παρ. 4του άρθρου 1 της 
παρούσας. 

Άρθρο 3. 

Τηρούμενα στοιχεία. 

1. Οι κάτοχοι αδειών που αναφέρονται στην παρ. 1 του 
άρθρου 1 της παρούσας υποχρεούνται να τηρούν βιβλίο, 
στο οποίο καταχωρίζονται κατ'αύξοντα αριθμό και με ευ¬ 
θύνη των ιδίων τα ακόλουθα στοιχεία: 

α. Αύξων αριθμός εγγραφής. 

β. Είδος συναλλαγής (πώληση ή παροχή υπηρεσίας). 

γ. Χρονολογία πώλησης ή παροχής υπηρεσίας. 

δ. Πλήρη στοιχεία ταυτότητας του πελάτη. 

ε. Ακριβής διεύθυνση και επαρκής προσδιορισμός του 
χώρου όπου προσέφεραντις υπηρεσίες τους καιπροκει- 
μένου περί οχήματος τον αριθμό κυκλοφορίας, τον τύπο 
και λοιπά χαρακτηριστικά του, καθώς και το είδος των ερ¬ 
γασιών στις οποίες προέβησαν (όπως επισκευή, διάρρη¬ 
ξη ή αλλαγή κλειδαριάς, αντικατάσταση κλειδιών). 

2. Η υποχρέωση τήρησης του βιβλίου του παρόντος, αί¬ 
ρεται στην περίπτωση που ο επαγγελματίας τηρεί ηλε¬ 
κτρονικό αρχείο (Η/Υ), από το οποίο προκύπτουν τα στοι¬ 
χεία που καταχωρίζονται σ'αυτό. Στην περίπτωση αυτή, 
μετά από κάθε συναλλαγή εκτυπώνεται παραστατικό, το 
οποίο περιέχει τα στοιχεία της προηγούμενης παραγρά¬ 
φου. Τα σχετικά παραστατικά ταξινομούνται κατ'αύξοντα 
αριθμό και φυλάσσονται σε ειδικό φάκελο (0033ΙΕΒ). 

3. Το προβλεπόμενο κατά τα ανωτέρω βιβλίο θεωρείται 
από την οικεία αστυνομική αρχή για το κανονικό των σελί¬ 
δων, οι οποίες και αριθμούνται. Απαγορεύεται η κατα¬ 
στροφή ή αλλοίωση του ως άνω βιβλίου, καθώς και των 
παραστατικών της προηγούμενης παραγράφου, τα 
οποία υπόκεινται σε έλεγχο από τις αστυνομικές αρχές. 

Άρθρο 4. 

Υποχρεώσεις κατόχων αδειών. 

1. Οι κάτοχοι των αδειών της παρ. 1 του άρθρου 1 της 
παρούσας υποχρεούνται όπως: 

α. Αναρτούν την άδεια ασκήσεως του επαγγέλματος 
τους σε εμφανές σημείο του καταστήματος τους. 

β. Μεριμνούν για την έγκαιρη ανανέωση της κατεχόμε- 
νης αδείας, σύμφωνα με τις διατυπώσεις της παρούσας. 

γ. Παραδίδουν την άδεια, σε περίπτωση οριστικής δια- 
κοπήςτωνεργασιώντηςεπιχείρησήςτουςή μεταβίβασης 
αυτής, στην αστυνομική αρχή που υπέβαλαν τα δικαιολο- 
γητικά για την έκδοσή της, προκειμένου να ακυρωθεί, και 
ενημερώνουν την ως άνω αρχή, σε περίπτωση μεταβίβα¬ 
σης, για το νέο ιδιοκτήτη, ο οποίος οφείλει να εφοδιασθεί 
με άδεια κατά τα οριζόμενα στις διατάξεις της παρούσας. 

δ. Αρνούνταιτην παροχή των υπηρεσιώντους σε άτομα 
τα οποία στερούνται δελτίου αστυνομικής ταυτότητας 
και είναι άγνωστα σ'αυτούς ή αρνούνται να δώσουν τα 
στοιχεία τους, καθώς και σε άτομα που αδυνατούν να 
αποδείξουν ότι είναι κύριοι ή νόμιμοι κάτοχοι και χρήστες 
του συγκεκριμένου κινητού ή ακινήτου ή ότι ενεργούν ως 
νόμιμοι αντιπρόσωποι αυτών. 

ε. Ενημερώνουν αμέσως την κατά τόπο αρμόδια αστυ¬ 
νομική αρχή, σε περίπτωση που έχουν βάσιμες υπόνοιες 
ότι το πρόσωπο που αιτείται τη συνδρομή τους μεθοδεύει 
και προπαρασκευάζει διά του τρόπου αυτού την διάπραξη 
αξιόποινων πράξεων κατά προσώπων ή πραγμάτων. 

2. Οι υποχρεώσεις των εδαφίων δ' και ε' της προηγού¬ 
μενης παραγράφου ισχύουν και για τους βοηθούς ή 
υπαλλήλους των προαναφερόμενων κατόχων αδειών. 

Άρθρο 5. 

Προσφυγή. 

1. Κατά της απόφασης που απορρίπτει αίτηση για χο¬ 
ρήγηση της άδειας της παρ. 1 του άρθρου 1 της παρού¬ 
σας ή αφαιρεί προσωρινά ή οριστικά την εν λόγω άδεια, 
επιτρέπεται η άσκηση ενδικοφανούς προσφυγής, ενώ¬ 
πιον του Διευθυντή της οικείας Διεύθυνσης Ασφαλείας ή 
Αστυνομικής Διεύθυνσης Νομού, κατά περίπτωση, εντός 
αποκλειστικής προθεσμίας δέκα (10) ημερών από την κοι¬ 
νοποίησή της. 

2. Κατά τα λοιπά εφαρμόζονται οι διατάξεις της παρ. 6 
του άρθρου 134 του Π.Δ. 141/1991, όπως αυτή προστέ¬ 
θηκε με το άρθρο 7 του Π.Δ. 38/1994. 

Άρθρο 6. 

Χρόνος ισχύος - Ανάκληση αδειών. 

1. Η άδεια της παρ. 1 του άρθρου 1 της παρούσας, ισχύ¬ 
ει εντός των ορίωντου Νομού, για χρονικό διάστημα μέχρι 
ενός (1) έτους και λήγει το τέλος του έτους έκδοσής της. 

2. Η ως άνω άδεια ανακαλείται αυτοδικαίως στις περι¬ 
πτώσεις που αναφέρονται στην παρ. 4 του άρθρου 134 
του Π.Δ. 141/1991, καθώς και όταν ασκηθεί ποινική δίωξη 
σε βάρος του κατόχου αυτής για οποιοδήποτε αδίκημα 
από τα μνημονευόμενα στο εδάφιο α' της παρ. 2 του άρ¬ 
θρου 1 της παρούσας. 

Άρθρο 7. 

Ποινικές και διοικητικές κυρώσεις. 

1. Οι παραβάτες των διατάξεων της παρούσας, διώκο¬ 
νται και τιμωρούνται σύμφωνα με τις διατάξεις της παρ. 6 
του άρθρου 12 του Ν. 1481/1984, εάν η πράξη δεν τιμω¬ 
ρείται βαρύτερα από άλλη διάταξη. 

2. Στους παραβάτες της παρούσας επιβάλλεται το διοι¬ 


κητικό μέτρο της αφαίρεσης της αδείας με απόφαση της 
αστυνομικής αρχής που είναι αρμόδια για την χορήγηση: 

α. Προσωρινά και για χρονικό διάστημα δέκα (10) μέχρι 
εξήντα (60) ημέρες, μετά τη βεβαίωση από αστυνομικούς 
τριών (3) συνολικά παραβάσεων από τις αναφερόμενες 
στην παρούσα. 

β. Οριστικά, αν μετά από μία (1) απόφαση προσωρινής 
αφαίρεσης της αδείας βεβαιωθούν εκ νέου δύο (2) παρα¬ 
βάσεις έκτων αναφερομένων στην παρούσα, εντός έτους 
από την έκτιση της τελευταίας προσωρινής αφαίρεσης. 

Άρθρο 8. 

Μεταβατικές διατάξεις. 

Όσοι ασκούν κάποιο από τα επαγγέλματα της παρ. 1 
του άρθρου 1 της παρούσας, χωρίς να κατέχουντηνπρο- 
βλεπόμενη στο ίδιο άρθρο άδεια, υποχρεούνται να εφο- 
διασθούν με αυτή μέσα σε τρεις (3) μήνες από την έναρ¬ 
ξη ισχύος της παρούσας Αστυνομικής Διάταξης. 

Άρθρο 9. 

Καταργούμενες διατάξεις. 

Από την έναρξη ισχύος της παρούσας, καταργείται κά¬ 
θε άλλη Αστυνομική Διάταξη που ρυθμίζει το ίδιο αντικεί¬ 
μενο. 

Άρθρο 10. 

Έναρξη ισχύος. 

Η παρούσα ισχύει στην περιοχή αρμοδιότητας της Ελ¬ 
ληνικής Αστυνομίας από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Εγκρίθηκε στις 26 Ιανουάριου 2000 από τον Υπουργό 
Δημόσιας Τάξης. 

Αθήνα,26 Ιανουάριου 2000 
Ο ΑΡΧΗΓΟΣ 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 

□ 

Αριθ. 5679 (3) 

Ορισμός μελών της Διοικητικής Επιτροπής Στρατιωτι¬ 
κών Επιτάξεων Ν. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

1. Τις διατάξεις α. των άρθρων 32 και 33 του Ν. 4442/29 
«Περί Στρατιωτικών και Ναυτικών Εισφορών και Ναυλώ- 
σεως», όπως τροποποιήθηκαν με το Ν. 2278/40. 

β. Την Π.Δ. 380/47 και 611/77. 

γ. Του Π.Δ. 111/84 «Διορισμός των μελών των Διοικ. Δι¬ 
καστηρίων περί Στρατιωτικών Επιτάξεων». 

δ. Του άρθρου 41 παρ.3 του Ν. 1756/88. 

2. Την πάγια διαταγή 8-11/80 ΓΕΣ/Δ01/3β. 

3. Το έγγραφο Φ.4540/48/446980/ε.338/31.7.84 του 
ΓΕΣ. 

4. Το αρ. 851/7/77676/Σ. 6343/6.10.99 έγγραφο της ΜΕ- 
ΡΥΠ/ΔΟΙ με το οποίο προτείνονται Στρατιωτικοί ως μέλη 
της ΔΕΣΕ Ν. Ευρυτανίας για το έτος 2000. 

5. Το αρ. 379/2.11.1999 έγγραφο του Πρωτοδικείου Ευ¬ 
ρυτανίας. 

6. Την αρ. 5921/9.9.97 απόφαση του Γενικού Γραμμα¬ 
τέα της Περιφέρειας Στερεός Ελλάδας «Μεταβίβαση δι¬ 
καιώματος υπογραφής «Με Εντολή Γενικού Γραμματέα», 
αποφασίζουμε: 

Διορίζουμε μέλη της Διοικ. Επιτροπής Στρατιωτικών 
Επιτάξεων Ν. Ευρυτανίας για το έτος 2000 τους παρακά¬ 
τω: 

1. ΤΑΚΤΙΚΑ ΜΕΛΗ 

1. Χρήστο Γαλτσιώτη, Πρωτόδικη Ευρυτανίας. 

2. Δημοσθένη Στίγκα, Πρωτόδικη Ευρυτανίας. 

3. Βασίλειο Παπάίωάννου, Αν/χη (ΥΠ) της 695 ΑΒΠ. 

4. Βασίλειο Βαρβέρη (Λοχαγό) του Σ.Γ. Καρ/σίου. 

5. Γεώργιο Πάζιο, Προϊστάμενο της ΔΟΥ Καρ/σίου. 

2. ΑΝΑΠΛΗΡΩΜΑΤΙΚΑ ΜΕΛΗ 

1. Σπυριδούλα Τσίγκα, Ειρηνοδίκη Ευρ/νίας. 

2. Ελένη Νικολούδη, Ειρηνοδίκη Ευρ/νίας. 

3. Βασίλειο Ροζή, της ΜΕΡΥΠ/ΔΤΧ. 

4. Ιωάννη Ραγκούση, της 874 ΑΚ. 

5. Κων/νο Μήτσιο, υπάλληλο ΔΟΥ Καρ/σίου. 

Γ ραμματέα της Επιτροπής ορίζουμε την Βασιλική Κου- 
τρομάνου, υπάλληλο της Δ/νσης Τοπ. Αυτ/σης και Δ/σης 
Ν. Ευρυτανίας, αναπληρούμενη απάτην Βασιλική Κατσα- 
βριά, υπάλληλο της ιδίας υπηρεσίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καρπενήσι, 20 Δεκεμβρίου 1999 
Με εντολή Γ ενικού Γ ραμματέα Περιφέρειας 
Ο Διευθυντής 

ΑΝΕΣΤΗΣ ΧΡΕΜΟΣ 

□ 

(4) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Θωμαΐ Σταύρου του Ηλία, κάτοικο Πα- 
τρών. 

Ο ΝΟΜΑΡΧΗΣ ΑΧΑΪΑΣ 

Με την 365/2000 απόφαση του Νομάρχη, χορηγήθηκε 
στην κοινωνική λειτουργό Θωμαΐ Σταύρου του Ηλία, κά¬ 
τοικο Πατρών, άδεια ασκήσεως επαγγέλματος Κοινών. 
Λειτουργού. 

Με εντολή Νομάρχη 
Η Δ/ντρια 

Μ. ΧΡΟΝΟΠΟΥΛΟΥ 

□ 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΔοξαρά Μαρία του Ιωάννη. 

Η ΝΟΜΑΡΧΗΣΑΘΗΝΩΝ 

Μετην 40722/24.12.1999 απόφαση της Νομάρχου Αθη¬ 
νών, χορηγήθηκε στηνΔοξαρά Μαρία του Ιωάννη, άδεια 
άσκησης επαγγέλματος Κοινωνικού Λειτουργού. 

Με εντολή Νομάρχου 
Ο Δ/ντής 

ΜΙΧ. ΜΠΟΥΜΠΑΚΗΣ 


( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στονΤΣΙΓΚΡΗ Παναγιώτη του Νικολάου. 

Η ΝΟΜΑΡΧΗΣ ΑΘΗΝΩΝ 

Με την 40423/24.12.1999 απόφαση της Νομάρχου Αθη¬ 
νών, χορηγήθηκε στον ΤΣΙΓΚΡΗ Παναγιώτη του Νικολά¬ 
ου, άδεια άσκησης επαγγέλματος Κοινωνικού Λειτουρ¬ 
γού. 

Με εντολή Νομάρχου 
Ο Δ/ντής 

ΜΙΧ. ΜΠΟΥΜΠΑΚΗΣ 

□ 

Αριθ. 12074 (7) 

Έγκριση τροποποίησης των κανονισμών των Αμοιβαίων 
Κεφαλαίων «ΔΕΛΦΟΙ Α/Κ ΜΕΤΟΧΙΚΟ ΕΣΩΤΕΡΙΚΟΥ», 
«ΔΕΛΦΟΙ Α/Κ ΟΜΟΛΟΓΙΩΝ ΕΣΩΤΕΡΙΚΟΥ», «ΔΕΛΦΟΙ 
ΜΙΚΤΟ Α/Κ ΕΣΩΤΕΡΙΚΟΥ», «ΔΕΛΦΟΙ ΔΙΕΘΝΕΣ Α/Κ 
ΟΜΟΛΟΓΙΩΝ». «ΔΕΛΦΟΙ Α/Κ ΔΙΑΧΕΙΡΙΣΗΣ ΔΙΑΘΕΣΙ¬ 
ΜΩΝ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 95/1.12.98, Θέμα Ιο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α') «Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανασης 
της Κεφαλαιαγοράς και άλλες Διατάξεις» όπως ισχύει. 

2. Τους κανονισμούς των ανωτέρω Αμοιβαίων Κεφαλαί¬ 
ων που διαχειρίζεται η «ΚΤΗΜΑΤΙΚΗ ΑΕΔΑΚ». 

3. Την αίτηση της εταιρίας Α.Π. 4968/17.11.98 με τους 
υποβληθέντες τροποποιημένους κανονισμούς των Αμοι¬ 
βαίων Κεφαλαίων. 

4. Σχετική εισήγηση του Γ. Γκότση, αποφασίζει ομόφωνα: 
Εγκρίνει την τροποποίηση των κανονισμών των κάτωθι 

Αμοιβαίων Κεφαλαίων: 

1. ΔΕΛΦΟΙ Α/Κ ΜΕΤΟΧΙΚΟ ΕΣΩΤΕΡΙΚΟΥ, 

2. ΔΕΛΦΟΙ Α/Κ ΟΜΟΛΟΓΙΩΝ ΕΣΩΤΕΡΙΚΟΥ. 

3. ΔΕΛΦΟΙ ΜΙΚΤΟ Α/Κ ΕΣΩΤΕΡΙΚΟΥ, 

4. ΔΕΛΦΟΙ ΔΙΕΘΝΕΣ Α/Κ ΟΜΟΛΟΓΙΩΝ. 

5. ΔΕΛΦΟΙ Α/Κ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙ¬ 
ΚΟΥ, 

σύμφωνα με τους υποβληθέντες απάτην «ΚΤΗΜΑΤΙΚΗ 
ΑΕΔΑΚ» τροποποιημένους κανονισμούς, καθώς και τον 
θεματοφύλακα, που είναι εφεξής η «ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.» κατόπιν απορρόφησης από αυτήν 
της Εθνικής Κτηματικής Τράπεζας της Ελλάδος Α.Ε., η 
οποία ήταν θεματοφύλακας των Α/Κ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 


( 8 ) 

Στην κοινή απόφαση Υφυπουργού Ανάπτυξης και 
Υπουργού Γεωργίας «Έγκριση Κανονισμού Προμηθειών 
Οργανισμού Ελληνικών Γεωργικών Ασφαλίσεων (ΕΛΓΑ)», 

που δημοσιεύθηκε στο ΦΕΚ 2302/Β731.12.1999, γίνεται η 
εξής διόρθωση: 

Στη σελίδα 28801 από την περίληψη του θέματος της 
απόφασης «Έγκριση Κανονισμού Προμηθειών Ελληνι¬ 
κών Γεωργικών Ασφαλίσεων (ΕΛΓΑ)» συμπληρώνεται ο 
αριθμός πρωτοκόλλου «48179». 

(Από το Υπουργείο Γεωργίας) 

□ 


(9) 

Στο ΦΕΚ 1116/9.6.1999/τ. Β' όπου δημοσιεύθηκε η 
4248/1999 απόφαση έγκρισης του Οργανισμού Εσωτερι¬ 
κών Υπηρεσιών του Δήμου Αμαλιάδας, στη σελίδα 14817, 
η αρίθμηση των άρθρων μετά το 18ο άρθρο από παρα¬ 
δρομή επανερχόταν στο 17ο. 

Ως εκτούτουτο κείμενο διορθώνεται στο ορθό ως εξής: 


«ΑΡΘΡΟ 19 αντί του εσφαλμένου ΑΡΘΡΟ 17 
ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ 


Κλάδος 

ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» 

Θέσεις 

ΔΕ 14 

Ελεγκτών Εσόδων - Εξόδων 

3 (τρεις) 

ΔΕ 15 

Εισπρακτόρων 

3 (τρεις) 

ΔΕΙ 

Διοικητικών 

1 (μία) 

ΔΕ5 

Δομικών Έργων 

1 (μία) 

ΔΕ29 

Οδηγών Αυτοκινήτων 

1 (μία) 

ΥΕ16 

Εργατών 

ΣΥΝΟΛΑ 

1 (μία) 
10 (δέκα) 


Οι προηγούμενες θέσεις κενούμενες με οποιοδήποτε 
τρόπο καταργούνται. 

«ΑΡΘΡΟ 20 αντί του εσφαλμένου ΑΡΘΡΟ 18 
ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ» 

Ειδικότητα Θέσεις 

Οδηγοί Αυτοκινήτων 1 (μία) 

Εργατών Καθαριότητας 3 (τρεις) 

Οι προηγούμενες θέσεις κενούμενες με οποιοδήποτε 
τρόπο καταργούνται. 


«ΑΡΘΡΟ 21 αντί του εσφαλμένου ΑΡΘΡΟ 19 
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ» 


Δεκαπέντε (15) θέσεις διαφόρων ειδικοτήτων για την 
αντιμετώπιση εποχιακών, περιοδικών, πρόσκαιρων ανα¬ 
γκών (Ν. 2503/97, άρθρο 18, παραγρ. 12). 

«ΑΡΘΡΟ 22 αντί του εσφαλμένου ΑΡΘΡΟ 20 
ΘΕΣΕΙΣ ΠΡΟΪΣΤΑΜΕΝΩΝ» 

Στις διοικητικές ενότητες των υπηρεσιών του Δήμου 
προΐσταται μόνιμοι υπάλληλοι των εξής κλάδων: 


Διεύθυνση Διοικητ. και 
Οικονομικών Υπηρεσιών 
Τ μήμα Διοικητικών 
Υπηρεσιών 
Τμήμα Οικονομικών 
Υπηρεσιών 
Διεύθυνση Τεχνικών 
Υπηρεσιών και 
Περιβάλλοντος 
Τ μήμα Τεχνικών Έργων 

Τμήμα Περιβάλλοντος 


ΠΕΙ και ελλείψει αυτού 
ΤΕ17 ή ΤΕ19 ή ΤΕ22 
ΠΕΙ και ελλείψει αυτού 
ΤΕ22 και ελλείψει αυτών ΔΕ 1 
ΠΕΙ και ελλείψει αυτού ΤΕ17 
ή ΤΕ19 και ελλείψει αυτών ΔΕ 1 
ΠΕ3, ΠΕ5, ΠΕ6, ΠΕ7 και 
ελλείψει αυτών ΤΕ3 ή ΤΕ4 
ή ΤΕ5 ή ΤΕ11 ή ΤΕ7 
ΠΕ3, ΠΕ5 και ελλείψει 
αυτών ΤΕ3 ή ΤΕ4 
ΠΕ7 και ελλείψει αυτών ΤΕ11 


«ΑΡΘΡΟ 23 αντί του εσφαλμένου ΑΡΘΡΟ 21 
ΤΕΛΙΚΕΣ ΔΙΑΤΑΞΕΙΣ» 

(Από την Περιφέρεια Δυτικής Ελλάδας) 

□ 


( 10 ) 

Στο ΦΕΚ 1203/τ. Β'/15.6.1999 στο οποίο δημοσιεύθηκε 
η 15.916/20.4.1999 απόφαση του Γενικού Γραμματέα Πε¬ 
ριφέρειας Κεντρικής Μακεδονίας (Δ/νση Αυτοδιοίκησης 
και Αποκέντρωσης που αφορούσε τη σύσταση Δημοτικού 
Νομικού Προσώπου - Κ.Α.Π.Η., στο δήμο Λαγκαδά του 
Νομού Θεσσαλονίκης διορθώνεται η επωνυμία από το 
εσφαλμένο «Κέντρο Ανοικτής Προστασίας Ηλικιωμένων 
Κολχικού στο Δήμο Λαγκαδά» στο ορθό «Κέντρο Ανοι¬ 
κτής Προστασίας Ηλικιωμένων οικισμού Δρακοντίου δη¬ 
μοτικού διαμερίσματος Κολχικού στο δήμο Λαγκαδά». 


(Απάτην Περιφέρεια Κεντρικής Μακεδονίας) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.β 1.0Γ 

Θ-ΙΤΙ3ίΙ: ννθθΓΠ35ΪΘΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ - Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































